CELEX: 32019D0602
Language: lv
Date: 2019-04-11 00:00:00
Title: Komisijas Īstenošanas lēmums (ES) 2019/602 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu sarakstā, no kurām Eiropas Savienībā atļauts ievest liellopu embrijus, groza Lēmuma 2006/168/EK I pielikumu (izziņots ar dokumenta numuru C(2019) 2833) (Dokuments attiecas uz EEZ.)

12.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 103/41
               
            
         KOMISIJAS ĪSTENOŠANAS LĒMUMS (ES) 2019/602
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu sarakstā, no kurām Eiropas Savienībā atļauts ievest liellopu embrijus, groza Lēmuma 2006/168/EK I pielikumu
         
            
               (izziņots ar dokumenta numuru C(2019) 2833)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (1), un jo īpaši tās 7. panta 1. punktu un 9. panta 1. punkta b) apakšpunktu,
         tā kā:
         
                     (1)
                  
                  
                     2017. gada 29. martā Apvienotā Karaliste uz Līguma par Eiropas Savienību (LES) 50. panta pamata iesniedza paziņojumu par nodomu no Savienības izstāties. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam nav apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).
                  
               
                     (2)
                  
                  
                     Komisijas Lēmuma 2006/168/EK (3) I pielikumā ir dots to trešo valstu saraksts, no kurām dalībvalstis atļauj importēt liellopu embrijus.
                  
               
                     (3)
                  
                  
                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un noteiktas tās atkarīgās teritorijas no izstāšanās dienas ievēros Lēmumā 2006/168/EK paredzētos nosacījumus attiecībā uz liellopu embriju sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.
                  
               
                     (4)
                  
                  
                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Lielbritānijas un Ziemeļīrijas Apvienotā Karaliste un noteiktas tās atkarīgās teritorijas būtu jāiekļauj Lēmuma 2006/168/EK I pielikuma sarakstā, kur uzskaitītas tās trešās valstis, no kurām Savienībā atļauts ievest liellopu embriju sūtījumus.
                  
               
                     (5)
                  
                  
                     Tādēļ Lēmuma 2006/168/EK I pielikums būtu attiecīgi jāgroza.
                  
               
                     (6)
                  
                  
                     Šis lēmums būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2006/168/EK I pielikumu groza saskaņā ar šā lēmuma pielikumu.
         
         
            2. pants
            Šo lēmumu piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo lēmumu nepiemēro.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 11. aprīlī
            
               
                  Komisijas vārdā –
               
               
                  priekšsēdētāja vietnieks
               
               Jyrki KATAINEN
            
         
         
            (1)  OV L 302, 19.10.1989., 1. lpp.
         
         
            (2)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).
         
            (3)  Komisijas 2006. gada 4. janvāra Lēmums 2006/168/EK, ar ko izveido dzīvnieku veselības un veterinārās sertifikācijas prasības attiecībā uz liellopu embriju ievešanu Kopienā un atceļ Lēmumu 2005/217/EK (OV L 57, 28.2.2006., 19. lpp.).
      
      
         
            PIELIKUMS
            Tabulu Lēmuma 2006/168/EK I pielikumā groza šādi:
            
                        a)
                     
                     
                        aiz ieraksta par Šveici iekļauj šādas rindas:
                        
                                    “GB
                                 
                                 
                                    Lielbritānijas un Ziemeļīrijas Apvienotā Karaliste
                                 
                                 
                                    II PIELIKUMS
                                 
                                 
                                    III PIELIKUMS
                                 
                                 
                                    IV PIELIKUMS
                                 
                              
                                    GG
                                 
                                 
                                    Gērnsija
                                 
                                 
                                    II PIELIKUMS
                                 
                                 
                                    III PIELIKUMS
                                 
                                 
                                    IV PIELIKUMS”
                                 
                              
                  
                        b)
                     
                     
                        aiz ieraksta par Izraēlu iekļauj šādu rindu:
                        
                                    “JE
                                 
                                 
                                    Džērsija
                                 
                                 
                                    II PIELIKUMS
                                 
                                 
                                    III PIELIKUMS
                                 
                                 
                                    IV PIELIKUMS”